ڕێگەی دەربەندیخان کەلار جارێکی دیکە بەهۆی باران بارین و مەترسی لافاوەوە بەڕوی هاتوچۆی شۆفێراندا داخرا،و هاتوچۆی گەرمیانیش داوا لە شۆفێران دەکات ئەو ڕێگەیە بەکارنەهێنن.
بەهۆی باران بارین و مەترسی دروستبونی لافاو
،هەروەها بەهۆی ئەوەی پێشتر پردەکە زیانی زۆری بەرکەوتوە ێستا ئاوێکی زۆری لەسەر کۆبووەتەوە،بۆیە بەڕێوەبەرایەتی
هاتووچۆی گەرمیان داوای لە هاونیشتمانیان کردووە کە بەهیچ شێوەیەک رێگەی
دەربەندیخان - کەلار بۆ هاتووچۆکردن بەکارنەهێنن.
عەقید موحسین مەنسوور کەرەم، بەڕێوەبەری هاتووچۆی
گەرمیان لەوبارەیەوە بۆروداو ڕایگەیاندوە ، بەهۆی ئەو شەپۆلە بارانەی روووی
لە سنوورەکە کردوە (پردی دەردۆین) کە دەکەوێتە نێوان قەزای کەلار - دەربەندیخان لە
لافاوەکەی رابردوو زیانی پێگەشت و رێگەیەکی کاتی بۆ هاتووچۆکردن کرابووەوە، ئەو
رێگەیەش بەهۆی کۆبوونەوەی ئاو لەو چەمەدا لەپێناو سەلامەتی گیانی شۆفێران دادەخرێت،
ئێستا شۆفێران دەتوانن رێگەی بناری بەمۆ بۆ هاتووچۆکردن بەکاربهێنن.
شایەنی باسە ،تیمێک لە بەڕێوەبەرایەتی بەرگریی
شارستانی گەرمیان، پۆلیسی گەرمیان، هاتووچۆی گەرمیان، تەندروستی گەرمیان،
شارەوانییەکانی گەرمیان لەگەڵ قایمقامییەتییەکانی کەلار و کفری پێکهێنراوە بۆئەوەی
لە حاڵەتی نەخوازراو بەهانای خەڵکەوە بڕۆن.